CELEX: 62021TN0354
Language: et
Date: 2021-06-17 00:00:00
Title: Kohtuasi T-354/21: 17. juunil 2021 esitatud hagi – ClientEarth versus komisjon

16.8.2021   
            
            
               ET
            
            
               Euroopa Liidu Teataja
            
            
               C 329/36
            
         
      17. juunil 2021 esitatud hagi – ClientEarth versus komisjon
      (Kohtuasi T-354/21)
      (2021/C 329/48)
      Kohtumenetluse keel: inglise
      
         Pooled
      
      
         Hageja: ClientEarth AISBL (Brüssel, Belgia) (esindajad: advokaadid O. Brouwer, B. Verheijen ja T. van Helfteren)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tühistada komisjoni 7. aprilli 2021. aasta otsus keelduda võimaldamast tutvuda taotletud dokumentidega vastavalt määrusele (EÜ) nr 1049/2001 (1) ja määrusele (EÜ) nr 1367/2006, (2) mis puudutab Prantsusmaa ja Taani kalanduskontrolli rakendamise seisu ning määruse (EÜ) nr 1224/2009 (3) rakendamisega seotud katsejuhtumite ja rikkumismenetluste olemasolu Euroopa Liidus, ja
               
            
                  —
               
               
                  mõista kohtukulud välja kostjalt.
               
            
         Väited ja peamised argumendid
      
      Hagi põhjenduseks esitab hageja kaks väidet.
      
                  1.
               
               
                  Esimene väide, et kostja rikkus õigusnormi ja tegi ilmseid hindamisvigu, mille tagajärjel kohaldati vääralt kontrollimiste, uurimise või audiitorkontrolli eesmärki kaitsvat erandit, vastavalt läbipaistvuse määruse artikli 4 lõike 2 kolmandale taandele ja määruse (EÜ) nr 1367/2006 artikli 6 lõikele 1, ning et kostja rikkus oma põhjendamiskohustust.
               
            
                  2.
               
               
                  Teine väide, et kostja lükkas vääralt tagasi väite, et avalikustamine teenib ülekaaluka üldise huvi eesmärke.
               
            
         (1)  Euroopa Parlamendi ja nõukogu 30. mai 2001. aasta määrus (EÜ) nr 1049/2001 üldsuse juurdepääsu kohta Euroopa Parlamendi, nõukogu ja komisjoni dokumentidele (EÜT 2001, L 145, lk 43; ELT eriväljaanne 01/03, lk 331).
      
         (2)  Euroopa Parlamendi ja nõukogu 6. septembri 2006. aasta määrus (EÜ) nr 1367/2006 keskkonnainfo kättesaadavuse, keskkonnaasjade otsustamises üldsuse osalemise ning neis asjus kohtu poole pöördumise Århusi konventsiooni sätete kohaldamise kohta ühenduse institutsioonide ja organite suhtes (ELT 2006, L 264,lk 13).
      
         (3)  Nõukogu 20. novembri 2009. aasta määrus (EÜ) nr 1224/2009, millega luuakse ühenduse kontrollisüsteem ühise kalanduspoliitika eeskirjade järgimise tagamiseks, muudetakse määrusi (EÜ) nr 847/96, (EÜ) nr 2371/2002, (EÜ) nr 811/2004, (EÜ) nr 768/2005, (EÜ) nr 2115/2005, (EÜ) nr 2166/2005, (EÜ) nr 388/2006, (EÜ) nr 509/2007, (EÜ) nr 676/2007, (EÜ) nr 1098/2007, (EÜ) nr 1300/2008, (EÜ) nr 1342/2008 ning tunnistatakse kehtetuks määrused (EMÜ) nr 2847/93, (EÜ) nr 1627/94 ja (EÜ) nr 1966/2006 (ELT 2009, L 343, lk 1).